টুইস্ট অব ফেইথ

***টুইস্ট অফ ফেইথ*** হল ২০০৪ সালের একটি আমেরিকান তথ্যচিত্র যা একজন ব্যক্তির জীবনকে কেন্দ্র করে তৈরি। কিশোর বয়সে এই ব্যক্তির ওপর যে নির্যাতন হয়েছিল তার কথা উল্লেখ করে তিনি পরিণত বয়সে ক্যাথলিক চার্চের মোকাবিলা করেছিলেন। এটি পরিচালনা করেছেন কার্বি ডিক। ছবিটি কেবল নেটওয়ার্ক এইচবিওর জন্য নির্মিত হয়েছিল এবং ২০০৫ সালের সানড্যান্স ফিল্ম ফেস্টিভ্যালে প্রদর্শিত হয়েছিল। এটি সেরা তথ্যচিত্রের জন্য একাডেমি পুরস্কারের মনোনয়ন পেয়েছিল।

## বিষয়বস্তু
এই তথ্যচিত্রটি ওহাইওর টলেডোর একজন অগ্নিনির্বাপন কর্মী টনি কমেসের জীবনকাহিনীর ওপর আলোকপাত করে নির্মিত। টনি চোদ্দ বছর বয়সে একটি ক্যাথলিক উচ্চ বিদ্যালয়ের ছাত্র থাকাকালীন একজন ক্যাথলিক পুরোহিতের দ্বারা প্রথম যৌন নির্যাতনের শিকার হন। লজ্জা বোধ থেকে, কমেস প্রায় ২০ বছর ধরে তার ওপর এই অত্যাচারকে গোপন রেখেছিলেন। কিন্তু সেই পুরোহিত ডেনিস গ্রে; কমেস, তার স্ত্রী এবং তাদের দুই ছোট বাচ্চার সাথে একই অঞ্চলে বাস করছেন তা জানতে পেরে কমেস তার অতীতের মুখোমুখি হতে বাধ্য হন। কমেস জনসমক্ষে গিয়ে পুরোহিত এবং গির্জার নেতাদের বিরুদ্ধে মামলা করার সিদ্ধান্ত নেন। *টলেডো ব্লেড* সংবাদপত্রে এই বিষয়ে ধারাবাহিকভাবে অনুসন্ধানী প্রতিবেদন পড়ার পরেও গির্জার নেতারা কোন পদক্ষেপ নেন নি। প্রতিবেদনে প্রকাশ করা হয়েছিল ডায়োসসে নিগ্রহের ব্যাপক ধরণ এবং সেগুলি ব্যাপকভাবে গোপন রাখার ঘটনা - যার মধ্যে অন্যান্য ভুক্তভোগীদের সাক্ষাৎকারও অন্তর্ভুক্ত ছিল, যাঁদের ওপর ডেনিস গ্রে নিগ্রহ চালিয়েছিলেন।

চলচ্চিত্র নির্মাতারা কমেস এবং তার স্ত্রীকে ক্যামকর্ডার দিয়েছিলেন। এই দম্পতি ছবির অনেক দৃশ্য রেকর্ড করার জন্য এটি ব্যবহার করেছিলেন। *টুইস্ট অফ ফেইথ*-এ অন্যান্য পুরোনো পারিবারিক ফুটেজও রয়েছে, যার মধ্যে একটি দৃশ্য রয়েছে যেখানে কমেস তার নয় বছর বয়সী মেয়ের কাছে তার নিজের নির্যাতনের ঘটনা বর্ণনা করেছেন।

এই ছবিতে গ্রে কর্তৃক নির্যাতিত আরও বেশ কয়েকজন পুরুষের সাক্ষাৎকারও দেখানো হয়েছে এবং এই ভুক্তভোগী ব্যক্তিরা তাদের অব্যাহত সংগ্রাম নিয়ে আলোচনা করার জন্য পুনরায় একত্রিত হয়েছিল। অন্যান্য দৃশ্যের মধ্যে রয়েছে ডেনিস গ্রে-র জবানবন্দি যেখানে তিনি নির্যাতন চালানো এবং তা গোপন করার অভিযোগের জবাব দেওয়া এড়িয়ে যান। এছাড়া আছে ক্যাথলিক চার্চকে কমেসের মায়ের সমর্থন করার সিদ্ধান্ত নিয়ে নিজের মায়ের সাথে কমেসের দ্বন্দ্ব এবং সারভাইভার্স নেটওয়ার্ক অফ দ্যা অ্যাবিউজড বাই প্রিস্টস (এসএনএপি) দ্বারা আয়োজিত একটি সম্মেলনে কমেসের সফর।

## প্রাপ্তি
ছবিটি সমালোচকদের কাছ থেকে প্রশংসা অর্জন করেছে এবং রটেন টম্যাটোস থেকে ১০০% রেটিং পেয়েছে। এদের রেটিংয়ের ভিত্তি ছিল ২০টি পর্যালোচনার মাধ্যমে ১০-এর মধ্যে প্রাপ্ত গড় ৮.২৪। সাইটটির সর্বসম্মত মতামত হলো: *টুইস্ট অফ ফেইথ*-এর মাধ্যমে, তথ্যচিত্রকার কার্বি ডিক একজন ব্যক্তির কাহিনী অনুসরণ করে ক্যাথলিক চার্চের মধ্যে যৌন নির্যাতনের ইতিহাস উন্মোচনের এক মর্মস্পর্শী প্রচেষ্টা করেছেন।"।  রটেন টম্যাটোস ২০০৫ সালের সেরা চলচ্চিত্র হিসেবে *টুইস্ট অফ ফেইথ*কেও তালিকাভুক্ত করেছে। মেটাক্রিটিক ৯ জনের সমালোচনার ওপর ভিত্তি করে তথ্যচিত্রটিকে ১০০-এর মধ্যে ৭০ মান দিয়েছে, যা "সাধারণত অনুকূল পর্যালোচনা" নির্দেশ করে।

*[[দ্য হলিউড রিপোর্টার|দ্য হলিউড রিপোর্টারের]]* মতে, *টুইস্ট অফ ফেইথ* একটি "স্পর্শকাতর কিন্তু জটিল চলচ্চিত্র" যা "যৌন নির্যাতনের শিকারদের বুঝতে সাহায্য করে যে তারা একা নয়।" *[[লস অ্যাঞ্জেলেস টাইমস|লস অ্যাঞ্জেলেস টাইমসের]]* শন হাবলার বলেছেন যে ছবিটি "মানবতার সকল ধর্মের গুরুত্বপূর্ণ সত্যে পরিপূর্ণ" এবং *[[ভ্যারাইটি (পত্রিকা)|ভ্যারাইটির]]* ডেনিস হার্ভে এটিকে "যৌন নির্যাতনের দীর্ঘমেয়াদী প্রভাবের ওপর একটি শক্তিশালী এবং নিন্দা সূচক পর্যবেক্ষণ" হিসাবে দেখেছেন। অনেক সমালোচক বিশেষভাবে কমেস এবং তার পরিবারের করা ভিডিও দৃশ্যগুলি দেখে মুগ্ধ হয়েছিলেন।

*টুইস্ট অফ ফেইথ* ৭৭তম একাডেমি পুরস্কারে সেরা ডকুমেন্টারি ফিচারের জন্য মনোনীত হয়েছিল এবং ২০০৫ সালের সানড্যান্স ফিল্ম ফেস্টিভ্যালে গ্র্যান্ড জুরি পুরস্কারের জন্যও প্রতিযোগিতায় ছিল।

## মাউমি থিয়েটার বিতর্ক
ছবিটির প্রেক্ষাগৃহে মুক্তির প্রত্যাশায়, *টুইস্ট অফ ফেইথ* -এর প্রিমিয়ার প্রদর্শনী টোলেডোর সরকারি মালিকানাধীন মাউমি ইণ্ডোর প্রেক্ষাগৃহে অনুষ্ঠিত হয়। প্রদর্শনীর সব টিকিট শেষ হয়ে যায় এবং ছবিটি উচ্ছ্বসিত প্রশংসা পায়। তবে, জনসাধারণের যথেষ্ট আগ্রহ থাকা সত্ত্বেও এই প্রাথমিক প্রদর্শনীর পরে প্রেক্ষাগৃহটি ছবিটি প্রদর্শন করতে অস্বীকৃতি জানায়। কমেস, ডিক এবং *এসএনএপি*-এর একজন মুখপাত্র বলেছেন যে তারা বিশ্বাস করেন যে টোলেডোতে ছবিটির প্রদর্শন বন্ধ করার জন্য টোলেডো ডায়োসেস প্রেক্ষাগৃহের ওপর চাপ সৃষ্টি করেছে। মাউমির একজন কর্মকর্তা এই দাবি অস্বীকার করেছেন এবং বলেছেন যে ছবিটি দেখানোর সামর্থ্য প্রেক্ষাগৃহটির নেই। ছবির পরিবেশক এই দাবির বিরোধিতা করেছেন এবং বলেছেন যে কমেসের নিজ শহরে ছবিটি প্রদর্শনের জন্য তারা যে কোন ছাড় দিতে ইচ্ছুক।

## আরও দেখুন

* রোমান ক্যাথলিক সেক্স অ্যাবিউজ কেসেস
* *ডেলিভার আস ফ্রম ইভিল* (২০০৬ চলচ্চিত্র)
* *হোলি ওয়াটার-গেট* (২০০৪ তথ্যচিত্র)
* *সেক্স ক্রাইমস অ্যাণ্ড দ্য ভ্যাটিকান* (*প্যানোরামা* ডকুমেন্টারি পর্ব)
* *ব্যাড এডুকেশন* () স্প্যানীয় পরিচালক পেদ্রো আলমোডোভারের ২০০৪ সালের একটি চলচ্চিত্র যা ধর্মযাজকদের যৌন নির্যাতনের উপর ভিত্তি করে তৈরি।

## তথ্যসূত্র

## বহিঃসংযোগ

* 
* 
* টুইস্ট অব ফেইথ টিভি গাইডে
* Most Controversial Highlights in the 1962 Ottaviani Directive (English)

বিষয়শ্রেণী:ইংরেজি ভাষার প্রামাণ্য চলচ্চিত্র
বিষয়শ্রেণী:২০০০-এর দশকের মার্কিন চলচ্চিত্র
বিষয়শ্রেণী:শিশু নির্যাতন সম্পর্কে প্রামাণ্য চলচ্চিত্র
বিষয়শ্রেণী:মার্কিন প্রামাণ্য চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:২০০৪-এর চলচ্চিত্র